На основу члана 19. и 27. став 10. Закона о јавној својини („Службени гласник РС“ бр. 72/11, 88/13, 105/14, 104/16, 108/16, 113/17, 95/18 и 153/20), и чл. 27. став 3 Статута Града Ниша („Службени лист Града Ниша“, бр. 88/08, 143/16 и 18/19), Скуштина Града Ниша на седници дана\_\_\_\_\_\_\_\_\_\_\_\_\_\_\_2022. године, доноси

 **Р Е Ш Е Њ Е**

 **I**  **ДАЈE СЕ НА КОРИШЋЕЊЕ**  Јавно комуналном предузећу “Наиссус” Ниш, на неодређено време и без накнаде, непокретност у јавној својини Града Ниша, и то:

 -подземни вод бр.69-водоводна мрежа, са припадајућим уређајима и постројењима у насељу Виник, на територији Градске општине Пантелеј у Нишу, у КО Каменица, дужине 6571,53 метара, која пролази катастарским парцелама бр. 6671/1, 6671/2, 6674/1, 6674/2, 6714/3, 6723/3, 7416/5, 7432/1, 7432/2, 7437, 7440/2, 7442/3, 7443/1, 7995/5, 7535/4, 7535/7, 7551/1, 7559/7, 7360/6, 6730, 6731/4, 6738/3, 6740/4, 6740/6, 6749/2, 6749/8, 6750/1, 6753/4, 6761/1, 6783, 6785/1, 6797, 7400, 7407/1, 6675/2, 7414/5, 6799, 7362/2, 7558/8, 7558/2, 7544, 7399/5, 7410/2, 7414/4, 7384/1, 7416/3, 7416/4, 7410/1, 7415/2, 6732/1, 6734/8, 6734/4, 6736/2, 6731/3, 6731/2, 6735/1, 7447/2, 6724/6, 7446, 7448, 6736/5, 6716/1, 6732/3, 6714/2, 6785/7, 6753/1, 8241, 7360/12, 6749/6, 7438/3, 6749/5, 6761/2, 6763/2, 6740/3, 7360/1, 7362/3, 7364, 7415/3, 7415/8, 6753/3, 7360/10, 6751/3, 6753/5, 7362/8, 7431/8, 7415/6, 7414/3, 7439/3, 7399/2, 7415/5, 7431/2, 7443/3, 7439/2, 7419/5, 7419/2, 7432/6, 6669/8, 6814, 6785/4, 6798, 6726, 6669/7, 6731/1, 6731/7, 6732/4, 6734/7, 6724/3, 6669/1, 6675/1, 6690/1, 6739, 6740/1, 6749/1, 6761/3, 6784/1, 6734/5, 6764, 6786, 7549/1, 7549/2, 7429, 7557/2, 7551/2, 7441/2, 7743, 6664, 6672/2, 7991/8, 7415/1, 7416/7, 7431/6, 7438/1, 7439/1, 7443/4, 7996, 7535/1, 7559/11, 7559/13, 6734/9, 7360/13, 7362/5, 6733/3, 6753/2, 6784/3, 6785/5, 8242, 7384/18, 6669/9, 6801, 7554/2, 7559/2, 7535/5, 7440/5, 6736/3, 6732/2, 6674/3, 6673/3, 6672/3, 6724/8, 6729/1, 6729/2, 7362/6, 7431/9, 6750/3, 6740/5, 6784/5, 7438/2, 7431/5, 6749/7, 7360/9, 7362/7, 6749/10, 6751/2, 6752, 7431/1, 7440/1, 7399/3, 7415/4, 7415/9, 7414/8, 7399/1, 7399/4, 7432/3, 7443/5, 6665, 6785/10, 6785/9, 6669/5, 6731/5, 6785/2, 6724/2, 6669/3, 6670, 6671/3, 6738/6, 6749/3, 6749/4, 6761/6, 6784/4, 6785/8, 6728, 6784/2, 6785/3, 6669/2, 6735/3, 7411, 7558/9, 7550/2, 7556, 7412, 7550/1, 7555, 7441/1.

 У својству корисника непокретности у јавној својини Јавно комунално предузеће “Наиссус” Ниш користиће наведену непокретност из претходног става, у складу са регистрованом делатношћу и позитивним законским прописима.

 **II** Непокретност из става I овог решења, даје се на коришћење Јавно комуналном предузећу “Наиссус” Ниш у складу са регистрованом делатношћу јавног предузећа, са правом управљања односно одржавања, обнављања и унапређивања, са обавезом извршавања свих законских и других обавеза, као и у складу са природом и наменом ствари и у складу са важећим Законом о јавној својини и другим позитивним законским прописима, без права располагања и без уписа својства корисника у јавној књизи о евиденцији непокретности и правима на њеима, у смислу важећег Закона о јавној својини.

 **III** Обавезује се Јавно комунално предузеће “Наиссус” Ниш, да у року од 8 (осам) дана, од дана пријема овог решења приступи закључењу Уговора о давању на коришћење непокретности из става I овог решења, којим ће се ближе регулисати међусобна права и обавезе Града Ниша и Јавно комуналног предузећа “Наиссус” Ниш.

 **IV**  Oво решење објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2022. године**

 **СКУПШТИНА ГРАДА НИША**

 **ПРЕДСЕДНИК**

 **др Бобан Џунић**

 **О б р а з л о ж е њ е**

 Градска општина Пантелеј обратила се Градској управи за имовину и одрживи развој дописом бр.45-2/21-02 од 24.11.2021. године, са молбом за покретање поступка озакоњења објекта водоводне мреже, у циљу преузимања исте од Јавног комуналног предузећа “Наиссус” Ниш, наводећи да је водоводна мрежа изграђена посредством фонда за развој и финансирање заједничких потреба грађана и да се иста налази у насељу Виник, на на територији Градске општине Пантелеј у Нишу.

 Увидом у решење о озакоњењу бр.351-1/101-2022-06 од 09.02.2022. године, које је донела Градска Управа за грађевинарство, утврђено је да је истим-за инвеститора Град Ниш, извршено озакоњење незаконито изграђене водоводне мреже са индивиуалним кућним прикључцима, изведеним до водоводних шахти у насељу Виник, у КО Каменица, у складу са Елаборатом геодетских радова за подземне инсталације бр.956-309-19254/2021 од 14.09.2021. године, које је израдило ПД“Гринич“ Ниш и које је саставни део наведеног решења, а које је достављено и РГЗ Служби за катастар непокретности Ниш.

 Увидом у Потврду о извршеном геодетском мерењу водова бр.955-02-2-309-75/2022 од 14.02.2022. године коју је издала РГЗ Служба за катастар непокретности Ниш, утврђено је да је извршено геодетско мерење водоводне мреже у насељу Виник, КО Каменица и то 6571,53 метара вода, а који је уцртан на скици геодетског мерења бр.58/2022 од 01.09.2022. године у ГО Пантелеј, као и да је Одељење за катастар водова извршило преглед и картирање предметног вода.

Увидом у Обавештење Градске Управе за грађевинарство бр.351-1/101-2022-06 од 07.02.2022. године утврђено је да је предметни подземни вод видљив на геодетском снимку катастра подземних водова, који је израдила РГЗ Служба за катастар непокретности Ниш и да се водоводна мрежа налази на грађевинском земљишту у захвату Плана генералне регулације подручја ГО Пантелеј-трећа фаза запад („Службени лист Града Ниша“ бр.90/2015).

На основу члана 18. став 1. Закона о јавној својини („Службени гласник РС“ бр. 72/11, 88/13, 105/14, 104/16, 108/16, 113/17, 95/18 и 153/20)-у даљем тексту: Закон, прописано је да су носиоци права јавне својине Република Србија, аутономна покрајина и општина, односно град.

 На основу члана 19. став 1 тачка 3) Закона прописано је да су корисници ствари у јавној својини-јавна предузећа, друштва капитала чији је оснивач Република Србија, аутономна покрајина и јединица локалне самоуправе, као и њихова зависна друтшва, на основу уговора закљученог на основу акта надлежног органа, а којим нису пренете у својину тог јавног предузећа, односно друштва. Чланом 21. истог Закона утврђено је да јавно предузеће које обавља делатност од општег интереса користи непокретности које му нису уложене у капитал, а на основу посебној закона, оснивачког акта или уговора закљученог са оснивачем.

 Чланом 24. Закона прописано је да корисници из члана 21. овог закона управљају покретним и непокретним стварима у јавној својини које користе, као и да је управљање стварима у јавној својини њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења законом није нешто друго прописано. Чланом 25. истог Закона није прописана могућност уписа корисника непокретности из члана 19 став 1 тачка 3) Закона, у јавним књигама о непокретности и правима на њима.

 На основу Одлуке о оснивању Јавно комуналног предузећа „Наиссус” Ниш, („Службени .лист Града Ниша“, бр. 145/2016-пречишћен текст) утврђено је да је Град Ниш основао наведено предузеће за обављање послова скупљање, пречишћавање и дистрибуција воде, уклањање отпадних вода (рад канализационих система и уређаја за обраду отпадних вода, скупљање и транспорт индустријских, комуналних и других отпадних вода, као и кишнице, коришћењем канализационих мрежа, колектора, покретних танкова или других видова транспорта и др.) која је од општег интереса.

 У складу са наведеним, а у циљу унапређења водоснабдевања у насељу Виник у Нишу, целисходно је и оправдано давање на коришћење непокретности ближе описане у диспозитиву овог решења, Јавно комуналном предузећу “Наиссус” Ниш које је основано ради обављања наведене делатности.

 Имајући у виду напред наведено, као и да јавна предузећа немају својство носиоца права јавне својине и да сходно напред цитираним законским одредбама могу стећи својство корисника у јавној својини, утврђено је да су испуњени услови прописани чланом 19. и чланом 21. наведеног Закона, на основу којих Град Ниш, као носилац права јавне својине, даје на коришћење, на неодређено време и без накнаде, Јавном комуналном предузећу“Наиссус” Ниш, ради обављања регистроване делатности од општег интереса, непокретност у јавној својини Града Ниша, описане у ставу I диспозитива овог решења.

 **В.Д НАЧЕЛНИЦЕ**

 **Ружица Ђорђевић**

 **дипл.правник**